kardosdrur/scandi-wiki huggingface dataset:
Mariehaven i Ansager

Mariehaven i Ansager er et musiksted i Ansager mellem Grindsted og Varde og er en del af Musikgalleriet i Ansager v/ Helge Engelbrecht. Den kendes bl.a. fra programrækken Sommersang i Mariehaven, som har været sendt på DR1 i sommeren 2010 og 2011, samt på TV2 Charlie i 2012 og 2013.

Henover sommeren byder scenen hvert år på mellem 6-8 store udendørs koncertdage, med musik på havens 3 scener henholdsvis udendørs i Teltet, Mariehavens store scene samt indendørs i Musikgalleriet. Hovedscenen i haven er af træ og haven rummer omkring 1.200 tilskuere. 

Scenen har som spillested på meget kort tid opnået stor respekt og anerkendelse i musikerkredse, især indenfor folkemusikken, hvor Mariehaven er blevet landets største scene for folkemusik.

Genremæssigt er stilen der præsenteres til koncerterne meget bred og spænder over rock, pop, folkemusik, visesang, dansktop og klassisk. En række større kendte kunstnere har gæstet scenen, samt mindre upcoming bands, kor og folkemusikgrupper.

Havens historie
Helge Engelbrecht købte i 2003 naboejendommen til sit hjem, hvortil hørte en større grund ned mod Ansager Å. Grunden blev ryddet og opbygningen af Mariehavens store træscene blev påbegyndt.

Haven blev indviet i 2009 ved en stor åbningskoncert, hvor en række kendte danske musikere deltog og spillede.

Danmarks Radio DR1 sendte fra stedet flere gange i løbet af sommeren 2010 og 2011. Året efter overtog TV2 Charlie med at sende koncerter fra Mariehaven.

Medvirkende
Helge Engelbrecht står som frontmand på alle koncerter i Mariehaven.

Orkesteret Neighbours, som Helge Engelbrecht grundlagde med sin daværende nabo Tommy Thiel Rasmussen, fungerer som fast husorkester og akkompagnerer alle optrædende, udvidet med en fast mindre gruppe kaldet Friends, der således danner formationen " Neighbours & Friends".

Mariefestival
D. 30. August til 1. September 2013 løb den allerførste Mariefestival af stablen med Mariehaven og Ansager by som baggrund og bærende elementer. Festivalen forløb som et samarbejde mellem scenen og byen med 23 scener og tiltrak et stort publikum og et stort antal medvirkende fra især folkemusikmiljøet.

Kendte optrædende

De optrædende har bl.a. været:
Brødrene Olsen 
Birthe Kjær 
Lone Munkeskov
Ann-Mette Elten 
Viggo Sommer 
Tørfisk
Anne Dorte Michelsen  
Per Nielsen solotrompetist i Sønderjyllands Symfoniorkester.
The Raggedy Anns

Eksterne henvisninger 
 Musikgalleriet i Mariehaven 
 Mariehaven i Ansager

Spillesteder i Danmark
Varde Kommune
Tobakspibe

En tobakspibe eller kortere pibe er et redskab til brug for rygning af tobak. Piben har et "hoved" med tobak i, hvor forbrændingen foregår. Piben har også et rør af varierende længde som gennem mundstykket forsyner brugeren med tobaksrøgen. Modsat med cigaretter skal brugeren aktivt holde forbrændingen i gang.

Piber har gennem tiden været fremstillet af kridt, merskum, majskolber og træ – som det fineste bruyererod. Foruden ren tobak kan piber også bruges til at indtage cannabis, de specialiserede piber kaldes bl.a. for chillummer.

Fremstilling 

Piber bliver lavet af en speciel ikke-brændbar træsort der kaldes bruyere  der kommer fra en lyngbusk. Dette træ får lov til at tørre før det bliver skåret ud i rå pibehovedformer.
Mundstykket kan laves af en række forskellige materialer, mest almindeligt er dog akryl eller gummi. Der bliver boret en kanal gennem mundstykket og det får en oval ende. Den anden ende bliver gjort præcist så stor at den passer i pibehovedet. De to dele bliver sat sammen og derefter bliver der boret et lille hul i halsen på pibehovedet. Til sidst bliver piben slebet og poleret.

Referencer

Se også 
Tobak
Rygning

Eksterne henvisninger 

Pibe
Folketinget (tv-kanal)

Tv-kanalen FOLKETINGET er Folketingets tv-kanal, der transmitterer direkte fra Folketingssalen samt fra åbne samråd, høringer og temamøder i Folketingets udvalg samt fra store begivenheder i Folketinget. Desuden transmitteres udvalgte møder fra Europa-Parlamentet samt oplysningsprogrammer om Folketingets virke.

Kanalen udsendes på det danske digitale jordbaserede sendenet og digitalt via YouSees kabelnet. Kanalen kan desuden ses via Folketingets hjemmeside.

Kanalen gik i luften 1. november 2009, hvor det analoge sendenet blev slukket, og MUX 2 i det digitale sendenet blev indviet.

Ekstern henvisning 
 Folketinget - TV fra Folketinget 

Tv-kanaler fra Danmark
Etableret i 2009
Tv-kanal
1. Fußball-Bundesliga 2010-11

1. Fußball-Bundesliga 2010-11 er den 48. sæson siden oprettelsen af ligaen. Turneringen startede den 20. august 2010 med en kamp mellem de seneste to sæsoners mestre FC Bayern München og VfL Wolfsburg.

Turneringsstrukturen er fastlagt sådan, at de fleste runder spilles således:
 1 kamp fredag kl. 20:30
 5 kampe lørdag kl. 15:30
 1 kamp lørdag kl. 18:30
 1 kamp søndag kl. 15:30
 1 kamp søndag kl. 17:30
Dette vil der dog blive afviget fra i uger op til landskampe, europacupkampe samt de to sidste runder, hvor alle spiller samtidig. Desuden vil der forekomme midtugerunder.

Stillingen 

 Plads 6 giver kun adgang, hvis en af klubberne på plads 1-5 vinder pokalturneringen.

(M) = Mester, (P) = Pokalvinder, (O) = Oprykker.

Resultater 
I denne tabel er hjemmeholdet skrevet i kolonnen til venstre.

Statistik

Top målcorers 
Kilde: bundesliga.de  
28 mål
  Mario Gómez (Bayern München)22 mål
  Papiss Cissé (SC Freiburg)17 mål
  Milivoje Novakovič (1. FC Köln)16 mål
  Lucas Barrios (Borussia Dortmund)  Theofanis Gekas (Eintracht Frankfurt)  Srđan Lakić (1. FC Kaiserslautern)15 mål
  André Schürrle (Mainz 05)14 mål
  Didier Konan Ya (Hannover 96)13 mål
  Lukas Podolski (1. FC Köln)  Raúl (Schalke 04) Assister Kilde: bundesliga.de  

17 assister
  Christian Tiffert (1. FC Kaiserslautern)

11 assister
  Mario Götze (Borussia Dortmund)
  Thomas Müller (Bayern München)
  Franck Ribéry (Bayern München)
  Arturo Vidal (Bayer Leverkusen)

9 assister
  Mehmet Ekici (1. FC Nuremberg)
  Marko Marin (Werder Bremen)
  Zé Roberto (Hamburger SV)
  Diego (VfL Wolfsburg)

8 assister

  Gonzalo Castro (Bayer Leverkusen)
  Christian Fuchs (Mainz 05)
  Lewis Holtby (Mainz 05)
  Marco Reus (Borussia Mönchengladbach)
  Arjen Robben (Bayern München)

7 assister
  Nuri Şahin (Borussia Dortmund)

Eksterne henvisninger 
 Bundesliga.de  
 dfb.de  

Sæsoner i 1. Fußball-Bundesliga
Fodboldsæson 2010-11
Kvikne

Kvikne er en tidligere kommune i Innlandet i Norge, og nu fjeldbygd i vandskellet mellem Østerdalen og Trøndelag. Øverst i bygden har elven Orkla sit udspring. Længere mod syd rinder elven Tunna nedover mod Glomma.

Kendte personer fra Kvikne 

 Bjørnstjerne Bjørnson (1832–1910), forfatter, blev født på gården Bjørgan
 Mikael Bratbost (1861–1904), operasanger
 Ivar Simastuen visesanger

Se også 
 Kvikne kirke
 Bjørgan

Eksterne henvisninger 
 Kvikne.no 
 Rundt neste sving på NRK om Kvikne 

Tidligere kommuner i Norge
Innlandets geografi
Ryttere og hold i Post Danmark Rundt 2010

Ryttere og hold i Post Danmark Rundt 2010

Post Danmark Rundt 2010
Elmegade

Elmegade er en populær og befærdet sidegade mellem Nørrebrogade og Sankt Hans Torv på Indre Nørrebro i København. 

Elmegade er især kendt for sine små kreative butikker, herunder en række tøjbutikker, take-away restauranter, værtshuse og caféer. Området omkring Elmegade og Sankt Hans Torv kaldes af samme grund for "Nørrebros Latinerkvarter". 

Under besættelsen lagde Elmegade grund til flere skyderier og andre blodige sammentræf. Blandt andet eksploderede en bombe i beværtningen "Egely" i Elmegade nr. 23 i november 1944. Beværtningen blev fuldstændig raseret og mange ruder blev knust i nabolaget. Dog kom ingen personer til skade. Målet for bomben var sandsynligvis en frivillig fra Frikorps Danmark som boede i lejligheden umiddelbart over beværtningen . 

I 1945 blev også Johansens Maskinfabrik i Elmegade nr. 5 bombet af modstandsbevægelsen. Maskinfabrikken, der var kendt for at samarbejde med den tyske regering, bestod af en ca. 50 meter lang træbygning. Den efterfølgende brand i fabriksbygningen udviklede sig ret voldsomt, men efter en times tid fik brandvæsenet kontrol over situationen. Det var sabotøren selv, der havde alarmeret myndighederne, antagelig fordi der stadig var sprængstof i bygningen .

Kilder 

Gader på Nørrebro
Voerbjerg

Voerbjerg er en bydel i Nørresundby, 4 km nordvest for centrum. Bydelen hører til Lindholm Sogn. Lindholm Kirke ligger 2 km syd for Voerbjerg.

Voerbjerg Sø 
Uden for byområdet nord for Voerbjerg ligger Voerbjerg Kær og Voerbjerg Sø, som Aalborg Kommune købte i 2005. Søen ligger i en 3 meter dyb lavning fra en tidligere lergrav, og bunden skråner ned til 18 meters dybde. Aalborg Vandski Klub har eneret til sejlads på søen og har klubhus ved dens sydlige ende.

Historie 
I 1252 nævnes gården Vaarbjærg (Wordberg), som tilhørte Vitskøl Kloster. Fra den gård fandtes endnu i begyndelsen af det 19. århundrede røde mursten og rester af brønden. Den senere Voerbjerggård på 120 tønder land brændte 8. september 1952, men stuehuset blev reddet. Jorden blev udstykket i 1953, og stuehuset blev solgt til Københavns Kommunelærerindeforening, som indrettede feriekoloni. Senere blev der udlejning af værelser.

Speedwaybanen 
Sydøst for Voerbjerggård blev Voerbjergbanen åbnet i 1948. I 1956 blev den genåbnet som Lindholm Speedway eller Lindholmbanen, og i 1967 blev den lukket. Senere blev den hundevæddeløbsbane, men den er ikke i dag blandt Danmarks to hundevæddeløbsbaner.

Jernbanen 
Voerbjerg fik i 1957 trinbræt på Nørresundby-Fjerritslev Jernbane (1897-1969). Trinbrættet havde grusperron og lå på sydsiden af Søndergårdsvej ved det nordøstlige hjørne af haveforeningen Voerbjerglund. 600 meter af banedæmningen gennem kæret kan ses i terrænet, men den er meget tilgroet og vanskeligt tilgængelig undtagen på de sidste 100 m, som en del af tilkørslen til vandskistadionet er anlagt på.

Noter

Eksterne kilder/henvisninger 
 SDFE kortviser: Topografisk kort 1953-1976

Lokaliteter i Aalborg Kommune
Ivar Aasen

Ivar Andreas Aasen (5. august 1813 – 23. september 1896) var en norsk sprogforsker og digter. Han er mest kendt som ophavsmanden til nynorsk (landsmål) som skriftsprog, men var også en respekteret digter. Han skrev blandt andet digtet Nordmannen.

Biografi 
Ivar Aasen blev født på gården Åsen i Hovdebygda på Sunnmøre, som søn af Ivar Jonsson. Gården, som han voksede op på, var isoleret, så han havde ingen kammerater. Dette førte til at han læste meget i de få bøger, familien havde, deriblandt Bibelen. Aasen havde otte søskende, og forældrene døde meget tidligt. I forældrenes fravær blev broren det nye familieoverhoved; han satte Aasen til gårdarbejde og lod ham ikke udvikle sine evner, men Aasen udmærkede sig ved konfirmationen, og præsten skrev rosende ord om ham i kirkebogen.

Eksterne henvisninger 
 

Digtere fra Norge
Faglitterære forfattere fra Norge
Norsksprogede forfattere fra Norge
Leksikografer
Blågårdsgade

Blågårdsgade er en sidegade til Nørrebrogade på Indre Nørrebro i København. Gaden er indrettet som gågade og indeholder en række selvstændige forretninger, herunder adskillige caféer og restauranter, enkelte små pladeforretninger, samt butikker inden for mode og boligindretning. 
  
Blågårdsgade er i øvrigt kendt for Blågårds Plads, som er et populært sted at afholde arrangementer og fester i sommerhalvåret. 

Gadens navn stammer fra det kongelige slot Blågård, der lå her, før Nørrebro blev bebygget. I 1827 gav Frederik 6. en isenkræmmer privilegier til at etablere et jernstøberi på grunden, der fortsatte under ledelse af Anker Heegaard.

Indtil 1859 gik gaden under navnet Blågårdsvejen eller Blågårds Langvej. Der var kun to egentlige veje i området, nemlig Blågårdsvejen og Korsvejen, der fik navnet Korsgade i 1860.

I 1830'erne voksede der på begge sider af Blågårdsgade et par enkelte ejendomme frem foruden Heegårds jernstøberi. Disse boliger var beboet af embedsmænd, pensionister og enker. I 1834 købte gartner Peter Hansen hjørnegrunden til Nørrebrogade og anlagde et gartneri. Den anden del af Nørrebrogade blev købt af stenhugger Jochumsen, som anlagde et stenhuggeri. Gartner Holmgren anlagde herefter et mindre gartneri mellem Korsvejen og Ladegårdsåen. Heraf kommer sandsynligvis navnet Gartnergade 

I de følgende år voksede der et selvstændigt kvarter op i området. Bygningerne var ofte usle lejekaserner bygget af spekulanter uden hensyn til kvalitet, æstetik eller hygiejne. Dette område fik det lidet flatterende tilnavn "Den sorte firkant", inden det blev saneret i 1970'erne.

Kilder og henvisninger

 Hjemmeside om Blågårdsgade 

Gader på Nørrebro
Gågader i København
Stefansgade

Stefansgade er en ca. 750 meter lang sidegade til Nørrebrogade og Borups Allé på Ydre Nørrebro i København. Den populære gade, der ligger lige op af Nørrebroparken, huser en række forretninger og caféer, samt et af Københavns ældste værtshuse – Café Lille Peter. 

Stefansgade var kendt som Havremarksvej indtil 1874. Her byggede man Sankt Stefans Kirke på hjørnet af Nørrebrogade og Havremarksvej, og vejen tog snart navn efter kirken. Sankt Stefan var én af apostlenes første hjælpere og fungerede som fattigforstander i Jerusalem. Han regnes for den første kristne martyr.

I perioden 2006-2007 blev Stefansgade forskønnet. Målet var at mindske den gennemkørende trafik og gøre gaden mere sikker for cyklister. Dertil kom en generel forskønnelse af gaden med flere træer, renovering af butiksfacaderne, bedre belysning og et mere frit udsyn til Nørrebroparken.

Bryggeriet Hafnia 
Bryggeriet Hafnia opstod i 1898 ved en sammenslutning af tre mindre bryggerier, blandt andet Bryggeriet Stefan, der var stiftet i 1895 af H.C. Meyer. Sammenslutningen tog navnet Københavns Bryggerier og Malterier og etablerede sig på Dronning Olgas Vej på Frederiksberg. Bryggeriet blev i en årrække forpagtet ud til Arbejdernes Bryggeri, der senere blev kendt som Bryggeriet Stjernen. 

I 1907 blev ejendommen på Dronning Olgas Vej overtaget af Arbejdernes Bryggeri. Kjøbenhavns Bryggerier og Malterier skiftede navn til Bryggeriet Hafnia og flyttede til Stefansgade nr. 51. Herfra fortsatte driften til 1939 . Efter nedrivningen af bryggeriet blev boligkomplekset Stefansgården opført på stedet.

Kilder 

Gader på Nørrebro
Edith Thrane

Edith Thrane-Nielsen (18. oktober 1917 i Nordby på Fanø – 9. maj 2005) var en dansk skuespillerinde, som blev uddannet ved Aalborg Teater i 1959. Hun deltog sidenhen i studierejser til Stockholm og Göteborg og var fra 1967 og seks år frem engageret på Odense Teater. I 1974 kom hun til Aalborg Teater.

Filmografi 
 Ordet (1955)
 Tro, håb og trolddom (1960)
 Tine (1964)
 Balladen om Carl-Henning (1969)
 Thorvald og Linda (1982)
 Portland (1996)

Eksterne henvisninger 
 

Skuespillere fra Danmark
Eddie Albert

Eddie Albert (født 22. april 1906, død 26. maj 2005) var en amerikansk filmskuespiller.

Eksterne henvisninger 

 

Filmskuespillere fra USA
Fushun

Fushun (forenklet kinesisk: 抚顺; traditionel kinesisk: 撫順; pinyin: Fǔshùn) er en by på præfekturniveau i provinsen Liaoning i det nordlige Kina ved kysten til det Gule Hav. Præfekturet har et areal på 10,816 km2, hvoraf byområdet udgør 675 km2; der er en befolkning på 2,3 millioner mennesker, hvoraf 1,4 million lever i byområdet.

Fushun ligger i et stærkt industrialiseret område. Byen har jernbaneforbindelse til Shenyang i nord og Dalian i syd. Fushan har åbne kulminer som har vært i drift siden 1100-tallet. Byen blev udviklet af russerne fra 1905 og af japanerne frem til 1945.

Administrative enheder 
Bypræfekturet Fushun har jurisdiktion over 4 distrikter (区 qū), et amt (县 xiàn) og 2 autonome amter (自治县 zìzhìxiàn).

Trafik 
Kinas rigsvej 202 løber gennem området. Den begynder i Heihe i provinsen Heilongjiang, passerer gennem Harbin og Shenyang, og ender i Dalian ved det Gule Hav.

Eksterne henvisninger 

Bypræfekturer i Liaoning
Max Baldry

Maxim Alexander Baldry (født 5. januar 1996 i London) er en engelsk skuespiller, mest kendt for rollen som Stephan i filmen Mr. Beans Ferie. Han voksede op i Moskva og Warzawa og taler russisk flydende. Hans forældre, som på grund af faderens arbejde boede i Rusland og i Polen, flyttede tilbage til Storbritannien i 2003.

Eksterne henvisninger 
 

Skuespillere fra England
Spørg bare Alice

"Spørg bare Alice" (originaltitel Go Ask Alice) er en roman fra  1973 om en teenagepige, der bliver afhængig af narkotika som 15-årig og som forlader hjemmet for at begynde en selvdestruktiv tilværelse. Roman er udgivet i form af en dagbog skrevet af en anonym pige, og blev ved sin udgivelse præsenteret som en "rigtig" dagbog skrevet af en virkelig person. I slutningen af 1970'erne opstod i midlertid tvivl om bogens autenticitet, og bogen anses i dag som fiktion skrevet af Beatrice Sparks, en terapeut og forfatter, der siden har skrevet adskillige bøger i dagbogsform med fiktive teenagere som forfattere til dagbøgerne. Nogle kilder har også angivet Linda Glovach som medforfatter til bogen.

Bogen blev skrevet til et ungt publikum og Spørg bare Alice blev en international bestseller. Den blev oprindeligt rost for at give et væsentligt bidrag til forståelsen af farerned ved stofmisbrug, men er senere blevet kritiseret for at være dårligt skrevet anti-stoffer propaganda og som en litterær hoax. Ikke desto mindre er bogen fortsat populær og pr. 2014 optrykkes bogen fortsat jævnligt 40 år efter sin første udgivelse.

Titel
Bogens titel er taget fra en strofe i sangen "White Rabbit" skrevet af Grace Slick og fremført af Jefferson Airplane ("go ask Alice/when she's ten feet tall"); I sangen White Rabbit trækkes flere referencer til Lewis Carrolls roman fra 1865 Alice i eventyrland, hvor hovedpersonen Alice spiser og drikker forskellige ting, der gør hende større og mindre. Grace Slicks tekst anvender Carrolls roman som et metafor for brugen af stoffer, og "dagbogens" titel Go Ask Alice kan opfattes som en kommentar til, hvad virkelighedens Alice kunne fortælle om konsekvenserne af brug af stoffer.

Referencer

Ungdomsbøger
Wenzel Anton von Kaunitz

Wenzel Anton, Prince af Kaunitz-Rietberg (født 2. februar 1711, død 27. juni 1794) var en diplomat og statsmand i Det tysk-romerske Rige. I 1764 blev han gjort til Reichfürstaf Kaunitz-Rietberg i Det tysk-romerske Rige, og i 1776 blev han prins af Kongeriget Bøhmen.

Biografi  
Kaunitz blev født i Wien som søn af Maxmilian Ulrich Kaunitz og Marie Ernestine née von Ostfriesland-Rietberg. Familien Kounic er en gammel bøhmisk adelsslægt fra regionen Mähren. Fra barnsben var Kaunitz udset til at skulle blive præst, men det ønskede han ikke selv. Han kom derfor i stedet til at studere jura i Wien, Leipzig og Leyden. I løbet af sin karriere var han Maria Theresias ambassadør i Torino (1741), siden blev han minister i De habsburgske Nedrelandes regering. Under fraværet af dennes hersker Karl 7. og efter dennes guvernør og ærkehertuginde Maria Anna af Østrigs død, fungerede Kaunitz stort set som regeringsleder i perioden (oktober 1744 til juni 1746). I 1746 blev han tvunget til at forlade Bruxelles, efter at rigets styrker blev slået af de franske styrker, og han flyttede derfor med regeringen først til Antwerpen og senere til Aachen, hvor han kom til at repræsentere det Det tysk-romerske Rige ved Aachens kongres ved afslutningen af østrigske arvefølgekrig (1748). Han blev ligeledes ambassadør i Versailles fra 1750 til 1753, hvor han blandt andet spillede en væsentlig rolle i forbindelse med den senere Bourbon-Habsburg alliance. Kaunitz havde længe været en stærk modstander af den anglo-habsburgske alliance, der havde eksisteret siden 1731.

Udenrigsminister 

Kaunitz' vigtigste og mest indflydelsesrige embede var kansler af staten og udenrigsminister, hvilket han bestred fra 1753 – 1792, og i hvilket han nød Maria Theresias fulde tillid. Til dels takket være Kaunitz, indgik Habsburgsk Østrig i 1756 en traktat med sin gamle fjende Frankrig (og senere med det Russiske Kejserrige og Sverige) mod Preussen for at vinde Schlesien tilbage, som habsburgerne havde tabt til Preussen under de Schlesienske krige. 

Kaunitz grundlagde det østrigske Staatsrat i 1761, der skulle overvåge omstruktureringen af hæren under Daun, samt at arbejdede hen imod at lægge kirken ind under staten. Han var præget af oplysningstidens tanker og blandt hans mål var også bedre uddannelse af almuen.

I 1764 fik Kaunitz titlen Reichsfürst (prins af det hellige romerske rige). Efter Syvårskrigen, hvor manglen på en flåde, der viste Østrigs sårbarhed på havet, stod han bag oprettelsen af en lille østrigsk flåde, der skulle styrke tilstedeværelse i Middelhavet, samt lægge grunden for fremtidens [[Østrig-Ungarns flåde]]. Selv om Joseph 2.'s generelt delte disse ideer, var hans reformer for hurtige og for grundige for Kaunitz, hvis indflydelse dog aftog lidt i løbet af Josephs regeringstid (1765-1790) og yderligere under de efterfølgende regenter Josephs bror Leopold 2. og Frans 2. 

Kaunitz døde i Wien og blev begravet i hans families hvælving under Johannes Døberens kirke ved Slavkov u Brna kirkegård.

Politikere fra Tjekkiet
Politikere fra Østrig
Adel fra Østrig
Udenrigsministre fra Østrig-Ungarn
Fuxin

Fuxin (kinesisk: 阜新; pinyin: Fùxīn; Wade-Giles: Fù-hsīn) er en by på præfekturniveau i provinsen Liaoning i det nordlige ved Kina, ved kysten til det Gule Hav. Præfekturet har et areal på 	10,445 km² og en befolkning på 
1.930.000 mennesker, hvoraf 	785.000 bor i byområdet (2005).

Administrative enheder 
Bypræfekturet Fuxin har jurisdiktion over 5 distrikter (区 qū), et amt (县 xiàn) og et autonomt amt (自治县 zìzhìxiàn).

Eksterne henvisninger 

Bypræfekturer i Liaoning
Henri Bertini

Henri-Jérôme Bertini (28. oktober 1798 – 30. september 1876) var en fransk pianist og komponist af etuder.

Bertini levede størstedelen af sit liv i Paris. Udover kammermusik komponerede Bertini etuder for samme instrument (opus 100, 29 og 32), som i lang tid udgjorde undervisningsmaterialet for hvordan et efter kunstens regler komponeret stykke burde se ut.

Eksterne henvisninger 

Pianister fra Frankrig
Komponister fra Frankrig
Nøgne Ø

Nøgne Ø, "Det Kompromissløse Bryggeri" er et mikrobryggeri i Grimstad, syd i Norge. Bryggeriets navn, "Nøgne Ø" er inspireret af Terje Vigen, et digt af Henrik Ibsen, hvor handlingen foregår ved Grimstad.

Historie 
Aktieselskabet blev stiftet af Gunnar Wiig og Kjetil Jikiun i efteråret 2002. Produktionen startede i små lokaler, men blev i 2005 flyttet til det tidligere vandkraftværk Rygene Kraftstasjon på grænsen til Arendal kommune, til bedre og mere effektive produktionslokaler. De erfarne håndbryggere ville bevise, at det var muligt at brygge mere spændende og bedre øl, end det, man i Norge kan købe i konsumforretninger og hos Vinmonopolet. Bryggeriet havde det første år en produktion på kun 30 000 liter øl. Produktionen er steget støt, i takt med flere udvidelser af bryggeriet. Danmark var det første land, som Nøgne Ø blev eksporteret til, tilbage i 2004. I de senere år har produktionen været betydeligt større, og ca. 50% af produktionen eksporteres til Danmark, Sverige, Finland, Storbritannien og USA.

I 2010 startede bryggeriet produktion af den japanske risvin sake som første og eneste i Europa.

Bryggeri 
Alt øl er ikke – pasteuriseret og indeholder derfor levende gær. Det giver et fyldigt øl og lang holdbarhed. Bryggeriet Nøgne Ø brygger øl, ved at øllet får anden gangs gæring på flaske. Der tilsættes ikke kulsyre, idet denne produceres under den eftergæring, der sker på flasken.

International anerkendelse 
I januar 2007 rangerede det amerikanske netsted "RateBeer.com" Nøgne Ø som nummer 44 af verdens bedste bryggerier og som nummer 12 i Europa. I 2010 har Nøgne Ø 12 af de 20 bedste norske øl samme sted, de tre bedste inkluderet. Nøgne Ø er også hædret med
 Guld for sin Dark Horizon og sølv for sin Porter under World Beer Cup 2008
 Pris for bedste øl og for bedste mikrobryggeri under Australian International Beer Awards 2010

Oversigt over øl fra Nøgne Ø

Eksterne henvisninger 

 Hjemmeside, bryggeriet Nøgne Ø
 Nogne Øs ølsorter
 Ale-consult (dk) om Nøgne Ø 
 Venner af Nøgne Ø 
 Mikrobryggede øl - Historien om de norske mikrobryggeriers megasucces www.visitnorway.com (dansk version)
 Nøgne Ø sejrer på alle fronter 
 Nøgne Ø på RateBeer.com 
 Digtet "Terje Vigen" af Henrik Ibsen.

Grimstad
Mikrobryggerier fra Norge
Etableret i 2002